Source: https://www.rup.ee/pluss/e-ajakiri/03-18-2015/hea-usu-p-him-tte-kohaldamine-toolepingulises-suhtes
Timestamp: 2020-06-03 02:28:56+00:00
Document Index: 5183294

Matched Legal Cases: ['§ 28', '§ 76', '§ 9', '§ 15', '§ 15', 'kohus ', 'kohus ', 'kohus ', '§ 9', '§ 9', '§ 9', 'kohus ', 'Riigikohus ']

Hea usu põhimõtte kohaldamine töölepingulises suhtes - Pluss
Hea usu põhimõtte kohaldamine töölepingulises suhtes
http://www.riigikohus.ee/?id=11&tekst=RK/3-2-1-28-15
Riigikohtu 22.04.2015 lahend nr 3-2-1-28-15
TLS § 28 lg 1
VÕS § 76 lg 2
TLS § 9 lg 1
TLS § 15 lg 1TLS § 15 lg 1
Isik X (hageja) esitas maakohtule OÜ Y (kostja) vastu hagi, milles palus tuvastada töösuhte olemasolu ning mõista kostjalt hageja kasuks välja hüvitis ja viivis. Hagiavalduse kohaselt sõlmisid pooled töölepingu, tööleping allkirjastati ja kostja ei andnud töölepingu koopiat hagejale. Kostja ütles töölepingu erakorraliselt üles töömahu vähenemise tõttu. Hageja esitas kostjale nõude hüvitise saamiseks. Kostja teatas, et võtab ülesütlemisavalduse tagasi ja ootab hagejat tööle. Hageja ei nõustunud ülesütlemisavalduse tagasivõtmisega. Maakohus rahuldas hagi. Kostja esitas apellatsiooni, ringkonnakohus jättis maakohtu otsuse muutmata. Kostja esitas kassatsiooni.
1. Leides, et pooled võisid sõlmida tähtajalise töölepingu põhjusel, et kostjal oli samaks tähtajaks sõlmitud ruumide üürileping, jättis ringkonnakohus tähelepanuta, et töölepingu seaduse (TLS) § 9 järgi tuleb tähtajalise töölepingu sõlmimise õiguspärasuse üle otsustamisel lähtuda töö ajutisest tähtajalisest iseloomust. TLS § 9 lg 1 sõnastusest ega mõttest ei tulene, et tähtajalise töölepingu võib sõlmida tööandja sõlmitud üürilepingu vms lepingu kehtivuse ajaks. Asjaolu, et kohtud ei tuvastanud töömahu ajutist suurenemist või muid põhjusi, mis õigustaks hageja töötamise ajutisust TLS § 9 lg 1 mõttes, ei too aga kaasa ringkonnakohtu otsuse tühistamist.
2. Hea usu põhimõtte funktsiooniks on piirata lepingust või seadusest tulenevate õiguste kuritarvitamist. Hea usu põhimõttega kooskõlas peavad oma õigusi teostama ja kohustusi täitma ka töölepingu pooled. Õiguste teostamise piiramine tähendab, et kohus ei kohalda halvas usus käitumise juhul seadusest või lepingust tulenevat.
3. Kostja pidi tööandjana teadma, millistel tingimustel ta hagejaga töölepingu sõlmis, seetõttu leidis kohus, et kostja ei käitunud tähtajalist töölepingut sõlmides ning hiljem ülesütlemisavaldust tagasi võttes heas usus. Kostja tegevusest oli võimalik järeldada, et ilma seadusest tuleneva aluseta tähtajalist töölepingut sõlmides soovis ta välistada tähtajatu töölepinguga kaasnevaid kohustusi.
Riigikohus jättis kassatsioonkaebuse rahuldamata.